Τουθόα Αρκαδίας

Η Τουθόα είναι ορεινό χωριό στην Πελοπόννησο και την Περιφερειακή Ενότητα Αρκαδίας.

 Γεωγραφία - Ιστορία 
Η Τουθόα βρίσκεται προς τα δυτικά όρια με την Περιφερειακή Ενότητα Ηλείας και είναι κτισμένη σε καταπράσινη πλαγιά του λόφου Κρεββατά σε υψόμετρο 620 μέτρα. Το χωριό απέχει 34 χλμ. ΒΔ. από τη Δημητσάνα (μέσω Λαγκάδια) και 72 χλμ. Β.-ΒΔ. από την Τρίπολη ενώ δυτικά και βόρεια περνάει ο ποταμός Τουθόας που αναφέρεται στην αρχαιότητα από τον Παυσανία στα Αρκαδικά."ἔστι δὲ Τουθόα ποταμός: ἐμβάλλει δὲ ἐς τὸν Λάδωνα καὶ ἡ Τουθόα κατὰ τὸν Θελπουσίων ὅρον πρὸς Ἡραιεῖς, καλούμενον δὲ ὑπὸ Ἀρκάδων Πεδίον...." - Παυσανίας, Ελλάδος περιήγησις/Αρκαδικά Στα βορειοδυτικά του υπάρχει το φαράγγι Τουθόα που μαζί με το ομώνυμο ποτάμι περνά ανάμεσα από δασωμένες πλαγιές, απόκρημνους βράχους αλλά και ήμερες κοιλάδες σχηματίζοντας το ιδιαίτερου κάλλους φαράγγι που προσφέρεται για περιπατητικό τουρισμό. 

Αναφορές για τον οικισμό υπάρχουν πριν την περίοδο της Επανάστασης του 1821, με την ονομασία Τσίπολι ή Τζίπολι να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Καρυταίνης - Τμήμα Λακόβων και Λαγγαδίων. Μετά την απελευθέρωση αναφέρεται το 1835 στο ΦΕΚ 16Α - 24/05/1835 ως Τσίπολι να προσαρτάται στον τότε δήμο Τουθόας. Το 1912 με ΦΕΚ 252Α - 24/08/1912 το όνομά του διορθώνεται σε Τσίπολιος και το 1927 με το ΦΕΚ 179Α - 30/08/1927 μετονομάζεται σε Τουθόα. Σύμφωνα με το σχέδιο Καλλικράτης μαζί με το Λευκοχώρι και την Φούσκαρη αποτελούν την τοπική κοινότητα Λευκοχωρίου που υπάγεται στη δημοτική ενότητα Δημητσάνης του Δήμου Γορτυνίας και σύμφωνα με την απογραφή του 2011 έχει πληθυσμό 45 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10744 (σελ. 270 του pdf) ενώ το 2001 είχε 108.

 Παραπομπές 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας